Publication: Magyar Közlöny
Issue: MK-2007-87 (Year: 2007, Number: 87)
Era: 2004-2010
Section: 50/1999. (XI. 3.) EüM rendelet elõírásait kell megtartani.
Paragraph Index: 487

50/1999. (XI. 3.) EüM rendelet elõírásait kell megtartani. 4.10.68 A számítástechnikai munkahelyeken a munkavédelmi követelményeket az ER.-ben foglaltak szerint biztosítani kell. 4.11 Szivattyúzás 4.11.01 A szivattyútelepet biztonságosan zárható kapuval ellátott, biztonságos kerítéssel kell körülzárni, kivéve ha a gépek, berendezések zárható épületben üzemelnek. 4.11.02 Szivattyútelepeken az automatikus mûködésû gépi gereb és szállítószalag mûködésbe lépését, indítását hangjelzéssel kell jelezni. 4.11.03 A szivattyútelep, mûszaki tervben meghatározott körzetében tilos a horgászat, halászat és a fürdés. A szivattyútelep kezeléséhez szükséges létszámot, legkevesebb 2 fõben kell meghatározni. Ezekrõl tájékoztató táblákat, a szivattyútelepen legalább egy mentõövet kell elhelyezni. 4.11.04 A szivattyútelep üzemi területéhez, ezen belül a betétgerendás elzáráshoz, a gerebhez és az üzemanyagtárolóhoz megvilágítási lehetõséget kell biztosítani. A hullámtéri aknához szükség esetén a munkavégzés idõtartamára kell biztosítani a világítási lehetõséget. 4.11.05 Fagy, jegesedés beálltakor a csatornában, a gerebtõl számítva és a helyi körülményektõl függõen, legalább 20-25 m-re, a víz lefolyására merõlegesen gerendából, ha a víztükör széles, akkor több gerendából kialakított jégfogót kell készíteni, a partokhoz rögzíteni, a jégtáblák gerebhez jutásának megakadályozása céljából. 4.11.06 A szivattyútelepen az állandóan a helyszínen tartózkodó gépész részére helyiséget kell biztosítani, fekvõhely, mosdási, valamint fûtési lehetõséggel. 4.11.07 Szállítható szivattyút és erõgépet csak a mértékadó belvízszint fölé szabad telepíteni. 4.11.08 Szállítható szivattyút, erõgépet, szivattyú-gépcsoportot (aggregát) tartozékaival együtt karbantartott, üzemképes állapotban, jól zárható raktárban elkülönítve úgy kell tárolni, hogy biztonságosan lehessen szállítani. 2007/87. szám 4.11.09 Szivattyút a talajmechanikai adatok figyelembevételével kell telepíteni. 4.11.10 Mobil szivattyúzási helynél az üzemelés idejére idõjárás káros hatásai elleni védelmérõl kell gondoskodni. 4.11.11 A rézsûre helyezett csövek mellett korláttal ellátott ideiglenes lépcsõket kell készíteni, amennyiben a rézsû hajlása 1:1,5-nál meredekebb, valamint azokon a helyeken, ahol a rossz körülmények ezt indokolják. 4.11.12 A nyomócsõ befogadóba való csatlakozásánál a hullámtéri végén, ha akna épül, azt a mértékadó árvízszint fölé legalább 1,0 m magasra kell kialakítani. 4.11.13 Ha nem épül akna, akkor a torkolati fejének külsõ síkját függõleges oldalfalakkal nem szabad kiképezni. Az oldalfalakat legalább 1:1 (45 fok) vagy ennél enyhébb hajlású rézsûben kell építeni. A szívó- és nyomóoldalon az 1:1,5 és meredekebb rézsûnél korlát szükséges. 4.11.14 A gerebet úgy kell elhelyezni, hogy a hidraulikai szempontokat figyelembe véve, biztonságosan lehessen kezelni (így pl. javítani, karbantartani). 4.11.15 A kézi tisztítású gerebet ferdén kell elhelyezni. Ennél a gereb hajlásszöge a vízszinteshez képest 75°-nál meredekebb nem lehet. 4.11.16 A gereb és a szívóakna közötti csatornát csak szilárd födémmel szabad kialakítani. 4.11.17 Amennyiben a gereb fölött födém, párkány, erkély stb. szükséges, ezt a kiemelt gereb magasságánál alacsonyabban elhelyezni nem szabad. 4.11.18 A gerebet úgy kell elkészíteni, hogy a tisztítószerszám a gereb teljes hosszában akadálytalanul végighúzható legyen, a gerebtisztító szerszám fogai a gerebléceket összekötõ elemekbe ne akadhasson meg. 4.11.19 A kezelõhíd járófelületét érdesre, a víz lefolyását nem gátló, legalább 10 cm magas, a víz elvezetésére alkalmas nyílásokkal ellátott, a járófelület síkjában legalább 10 cm magas lábléccel szegélyezett módon kell kialakítani. A kezelõhidat kétsoros, legalább 1,0 m magas, szilárd korláttal kell ellátni. A hornyok felett a hídlemezben hagyott nyílásokat bordás vaslemezzel kell lefedni. 4.11.20 A kiszedett uszadék stb. elhelyezésére a rács mindkét oldalán lejtõs terepet kell kialakítani a víz összegyûjtésére és annak a csatornába való vezetésére. 4.11.21 A gereb eljegesedésének megakadályozására alkalmazott téli elektromos gerebfûtés érintésvédelmérõl gondoskodni kell. (MSZ 2364–410) 4.11.22 A gereb tisztításánál a munkahelyen csak szilárdan rögzített, de kivehetõ korlátot szabad alkalmazni. A kiemelt korlátnál végzett munkához a munkavállaló becsatolt, megfelelõen rögzített biztonsági övet köteles viselni. A kikötési pontot a felelõs munkairányítónak kell kijelölni. Gereb és szívóakna tisztítását minimum 2 fõ munkavállaló végezheti. 4.11.23 A gereb tisztításánál a kötelezõ védõfelszerelést, védõruhát stb., és ezek használatának módját, a helyi körülmények figyelembevételével kell meghatározni. 4.11.24 A szívócsatorna falába, a búvónyílásnál hágcsót kell beépíteni. 4.11.25 A szívócsatorna födémébe, a szívócsatorna fala mellett fedéllel ellátott, legalább 60×60 cm méretû búvónyílást kell készíteni. 4.11.26 A gépcsarnokból a szivattyútérbe közvetlen lejárást kell biztosítani. 4.11.27 Ferde tengelyû szivattyúknál (ahol a gépcsarnok és a szivattyútér egy légteret alkot) a gépek közötti kezelõlépcsõt legalább 1,20 m, a szélsõ lépcsõket pedig legalább 0,80 m szélesre kell készíteni. 4.11.28 Ha a szívóakna födéme a legnagyobb belvízszint alatt helyezkedik el, a födémet és a szívócsövet vízzáróan kell kiképezni. 4.11.29 A szivattyútelep robbanómotoros üzeme esetén az égésterméket megfelelõen méretezett, át nem eresztõ és hõszigetelt csatornában kell elvezetni, az épület tetõgerince fölé legalább 50 cm-rel, a szabad légtérbe. A hõszigetelést olyan módon kell elkészíteni, hogy az égésterméket vezetõ felszerelés külsõ burkolata a 60 °C-t tartós üzem esetén se lépje túl. 4.11.30 A szivattyúházban a kellõ szellõzés biztosítására az ablakok felsõ részét is nyitható felületekkel kell kiképezni. 4.11.31 A gépcsarnokban elhelyezett daru kialakítására, szerelésére és üzemelésére az emelõgépekre vonatkozó elõírások a mértékadók. Szabadtéri szivattyútelepen megfelelõ daruzó területet kell kialakítani. 4.11.32 A szívóaknával egy légteret alkotó szivattyútérben a biztonságos, üzemszerû kezeléshez bordás lemezzel, elõírásos szilárd korláttal ellátott emelvényeket, járdákat, lépcsõket kell alkalmazni. 4.11.33 A szivattyútérben lévõ géprészeket (így pl. csapágy, tömszelence, olajállásmutató, hõmérõ) biztonságosan és hozzáférhetõen kell kialakítani. 4.11.34 A szivattyútérben csak legfeljebb 24 V érintésvédelmi törpefeszültségû villamos kézilámpát és kéziszerszámot szabad használni. A törpefeszültséget elõállító transzformátort a gépcsarnokban (a szivattyútér födéme fölött) kell elhelyezni. 4.11.35 A gépcsarnokban oda nem tartozó anyagot, szerszámot, gépet, eszközt (így pl. ágyat vagy heverõt) tartani nem szabad. 4.12 Földmunkák A) Földmunkák általában 4.12.01 A földmunkákon belül a vízrendezés speciális földmunkáit a 4.05 A. fejezet, míg a vezetéképítés speciális földmunkáit a 4.12 B. fejezet tartalmazza. 4.12.02 Próbagödör ásásánál külön jogszabályok, így például az ER. elõírásai az irányadóak. (MSZ–04–901) 4.12.03 Víztelenítés hiányában kézi erõvel nyílt vízben a vízszint alatt legfeljebb 0,5 m mélységben szabad munkát végezni. 2007/87. szám 4.12.04 Élõ vízfolyás mellett, nyitott munkaárokban, árhullámok levonulásakor a munkavégzést szüneteltetni kell. 4.12.05 A mûtárgyak körüli földtömörítést csak a betonszerkezetek megszilárdulása után szabad megkezdeni. 4.12.06 Tömörítés alatt a mûtárgyba lemenni, ott munkát végezni nem szabad. 4.12.07 Feszültség alatt lévõ villamos vezetéket (földkábelt) munka közben megközelíteni csak a külön jogszabályok (így pl. Vmr.) elõírásainak megtartásával szabad. (MSZ 1585) 4.12.08 Az altalaj stb. lazítógépet a vontató után csak vonórúddal szabad csatlakoztatni. 4.12.09 Magas töltés építésénél és mély bevágás kiemelésénél a földnyesõ mozgására legfeljebb 6° lejtésû külön utat kell építeni. 4.12.10 Földgyaluval, 30°-nál kisebb fogásszögû késsel, csak vékony réteget szabad nyesni. Fás, tönkös és vastagabb gyökeres területen földgyalut alkalmazni nem szabad. 4.12.11 Egyenetlen terepen, vagy ha több földmunkagép egyidejûleg dolgozik, irányító felügyeletrõl kell gondoskodni. 4.12.12 A földmunkák további elõírásait az ER. tartalmazza. B) Elõkészítõ és fenntartási munkák 4.12.13 Fákon végzett rõzsetermelésnél csak erre a célra kialakított hosszú szálú fából vagy fémbõl készült létrát szabad használni, amelynek alsó végét hegyes vasalással kell ellátni, a felsõ végét pedig kötéllel vagy más, egyenértékû módon a fához kell erõsíteni. 4.12.14 Rõzsekéve kötésénél, acélhuzal használatakor, a huzalvégeket az átkötés után vissza kell hajlítani a rõzseágak közé. 4.12.15 Rõzsekévék vállon való szállításánál a kévehordók legalább 6,00 méteres követési távolságot kötelesek tartani. 4.12.16 Rõzsekévék deponálásához sík terepet kell kijelölni, az eldõlést-, szétcsúszást meg kell akadályozni. 4.12.17 A használhatatlan rõzsekévék szállítása (könnyen törik, mivel az idõjárás viszonyai miatt elérett) fokozott figyelmet igényel. A mennyiben hasznosítása nem megoldható vagy gazdaságosan nem hasznosítható akkor a tûzrendészeti elõírások betartásával kell elégetni. 4.12.18 A rézsût kézikaszával csak felülrõl lefelé szabad kaszálni, a töltéssel párhuzamosan haladva. 4.12.19 A rézsû gépi kaszálásánál a kaszálógép megválasztását a rézsû méret és a gép könyvben megadott megengedett érték figyelembevételével kell elvégezni. A borulás veszélyen túl számolni kell a gép lecsúszás veszélyével (így pl. friss zöld növényzet, ázott talaj). 4.12.20 A töltéselõtér kézi cserjézésénél a cserjézõ szerszám (macheta, balta, szárvágó) biztonságos állapotáról a munkakezdés elõtt meg kell gyõzõdni. A cserje vágás során a munkavállalók legalább a cserjemagasság kétszerese, de legkevesebb 3 méter távolságra legyenek egymástól. 4.12.21 A leírtott növényzetet amennyiben hasznosítása nem gazdaságos, vagy nem hasznosítható a munkatéren kívül, a tûzrendészeti és környezetvédelmi elõírások betartásával lehet elégetni, vagy értékesítés hiányában a legközelebbi zöldhulladék lerakó helyre kell szállítani. 4.12.22 A munkavállalóknak a növényzet irtásánál bakancsot, tüskés, tövises növény irtásánál pedig védõkesztyût, védõruhát és szemüveget kell biztosítani. Munka közben a munkavállalóknak egymástól a növényzet méretétõl függõen, de legalább 3,0 m-es távolságra kell tartózkodniuk. 4.12.23 A munkavállalóknak a növényzet irtásához annak jellegébõl adódó ártalmak ellen védelmet nyújtó egyéni védõeszközöket kell biztosítani. 4.12.24 Gépi cserjeirtást (láncfûrész, tisztító fûrész fûrészkoronggal, ágvágó fûrész) az a munkavállaló végezhet aki megfelelõ képesítéssel rendelkezik az adott gépre az Erdészeti Biztonsági Szabályzat kiadásáról szóló 15/1989. (X. 8.) MÉM rendelet szerint. 4.12.25 A cserje, rõzse (nem kévézhetõ) gépi aprítás (mulcsozás) során a cserjezúzó gép hatósugarában veszélyes körzetében munkát végezni, tartózkodni tilos! 4.12.26 A lezúzandó területrõl a gép teljesítményét meghaladó méretû növényzetet el kell távolítani, vagy meg kell jelölni és azt ki kell kerülni. 4.12.27 Vízi növényzet vágó és kitermelõ gépek kezelését csak a vonatkozó jogszabályokban meghatározott képesítéssel rendelkezõ munkavállaló kezelheti. A gépkezelõjével a terület fellelõs vezetõje köteles ismertetni a munkaterület sajátosságait, hidak, átereszek, vízkivételi helyek stb. elhelyezkedését. 4.12.28 A vízi növényzetvágó és kitermelõ gépet, úgy kell megválasztani, hogy a munkavégzés során a földpart állékonysága biztosítva legyen, és a gép biztonságos mûködését nem akadályozza semmi (így pl. légvezeték, mûtárgy). 4.12.29 A vízen történõ munkavégzésre szolgáló vízi növényzet vágó és kitermelõ gépek esetében a munkaterületül szolgáló vízfelületre (így pl. öntözõcsatorna, folyó, patak, víztározó) biztonságos le-, illetve feljutására a gépkönyvben megadott rézsûk kialakítását a munkaterület sajátosságaiból eredõ elegendõ számban el kell végezni. Felügyeletét a partról biztosítani kell. C) Vezetéképítés 4.12.30 A munkaárok kitûzését, illetve az esetleges burkolatbontást követõen a földkiemelést csak akkor lehet elkezdeni, ha a dúcoláshoz szükséges dúcanyag már a helyszínen van. 4.12.31 Amennyiben dúcolás szükséges, a dúcolást a munkaterület talajmechanikai, hidrogeológiai, valamint a munkaárok geometriai méreteinek figyelembevételével a 2007/87. szám kiviteli terv alapján kell elvégezni. (MSZ–04–901, MSZ–10–273, MSZ–10–280) 4.12.32 Tilos a munkaárkot gyorsabban mélyíteni, mint ahogy a vízszint-süllyesztés környezetében a depresszió kialakul! 4.12.33 Talajvízszint-süllyesztési munkánál a környezõ építmények, épületek roskadási (süllyedési) veszélyére tekintettel kell lenni. 4.12.34 Talajvízszint süllyesztésénél a kiszivattyúzott víz elvezetésére szolgáló szívó-nyomó csövet vagy gravitációs csatornát (vályút) a munkaterületen biztonságosan kell vezetni. 4.12.35 A kiszivattyúzott víz a nyomócsõben 3,0 m/s-nál nagyobb sebességgel nem haladhat. 4.12.36 A munka folyamata alatt a víz felengedése és ismételt leszívása tilos! 4.12.37 Fagypont alatti hõmérsékleten talajvízszint-süllyesztés nem végezhetõ. 4.12.38 Lakott területen vagy közlekedési útvonal mellett a munkahelyet el kell keríteni és éjjelre meg kell világítani. 4.12.39 Munkaárkot keresztezõ közmûvezeték mechanikai védelmérõl, tehermentesítésérõl gondoskodni kell. 4.12.40 A vezeték építési, javítási, tisztítási munkálatai során az anyagok, szerszámok továbbításánál a leesés balesetveszélyének elkerülésére a helyi viszonyoknak megfelelõen intézkedni kell, ilyen munkaterületen a munkavállalók és az ott tartózkodó más személyek védõsisakot kötelesek viselni. 4.12.41 Az árokba kerülõ acél csõvezeték és szerelvény összeépítésénél a felszínen végrehajható munkákat a terepszinten kell végezni (csõvégek megmunkálása, peremezése, hegesztése, valamint a csõ korrózió elleni védelmét szolgáló munkák), a többit az árokban. 4.12.42 Csörlõs munkamódszernél a csörlõ tömege 1,5-szer nagyobb legyen az emelendõ tehernél. 4.12.43 A dúcolt munkaárok legkisebb szélessége az ékek között 80 cm lehet. 4.13 Hidromechanizáció 4.13.01 Vízágyút csak szilárdan, az eldõlés ellen biztosítva szabad elhelyezni. 4.13.02 A vízsugár hatókörzetében, valamint a vízágyú közelében csak akkor szabad bármilyen munkát végezni, ha elõzetesen a nyomócsõ tolózárját vagy a szivattyút lezárták (megállították), és az építésvezetõ az elzárt területre belépési engedélyt adott. 4.13.03 A vízágyú csövét felállításkor, a nyomócsõvel való összekötés elõtt, a víz váratlan megindulása miatt, biztonságos irányba kell beállítani. 4.13.04 A vízágyúnak a fejtett anyaghoz mért távolságát a legnagyobb fejtési magasságnál kisebbre nem szabad megállapítani. 4.13.05 A vízágyú körzetében figyelmeztetõ táblát kell elhelyezni. 4.13.06 A mûködõ vízágyút nem szabad felügyelet nélkül hagyni. 4.13.07 A szivattyú körzetében (így pl. szívóaknánál) fürödni nem szabad. 4.13.08 A vízágyús munkaterületet korláttal kell elkeríteni. 4.13.09 A nyomóoldal tolózárját biztonsági kapcsolóval kell elzárni. 4.13.10 A vízágyún az üzemi nyomást jól láthatóan fel kell tüntetni. A nyomást az üzemi nyomás fölé emelni tilos! 4.13.11 A víz szintje fölött vezetett csõvezeték bakjait az elvonuláskor el kell távolítani. 4.13.12 A nem repülõ zagynyomó-csõvezetéket stabil állványon, a hullámzási vízszint fölött kell vezetni. A repülõ csõvezetéket vízre vagy talajra úgy kell elhelyezni, hogy a szükséges munkák biztonságosan végezhetõk legyenek. A csõvezetéken közlekedni tilos! 4.13.13 Löszös talajra telepített mûtárgyak (így pl. épületek) közelében 500 m-en belül zagyteret létesíteni tilos! 4.13.14 A lakott hely közelébe telepített zagytér kerítését és veszélyt jelzõ tábláit meg kell világítani. 4.13.15 A zagyteret (így pl. vízgyûjtõzsompot) belépést akadályozó kerítéssel kell körülvenni és azon figyelmeztetõ tiltó táblát kell elhelyezni. 4.13.16 Iszapos zagytérre csak lefektetett pallókon és csak felügyelet mellett szabad belépni. 4.13.17 A zagyszorító gáton sem gyalogos, sem jármû nem közlekedhet! 4.13.18 A zagytér gépeire (szivornya, szivattyú) vonatkozó biztonsági elõírásokat, a helyi körülményeket figyelembe véve kell meghatározni. 4.13.19 Csak olyan vízágyút szabad igénybe venni, amelyet az üzemi nyomást 50%-kal meghaladó nyomáspróbának alávetették, könnyen irányítható, vízszintesen legfeljebb 180°-ra, függõlegesen pedig 45°-ra mozgatható. 4.13.20 A kotróhajó és a zagytér között, ha a zagytéren emberek tartózkodnak, az összeköttetés biztosítására jelzõberendezést kell létesíteni. 4.13.21 Hosszú nyomóvezetékben minden szivattyú után, szintkülönbség esetén, visszacsapó szelepet kell felszerelni. 4.13.22 Laza, homokos talajból zagygátat csak rõzsefonatos, cölöpös béléssel szabad építeni. 4.13.23 A zagyszorítógát alatt elhelyezett vízlevezetõ csövet, ha mezsgyét vagy utat keresztez, deszkával, rézsûsen le kell burkolni, és rossz látási viszonyok esetén meg kell világítani. 4.13.24 Ha a szorítógát 2,0 m-nél magasabb, 50 m-enként feljáró lépcsõrõl kell gondoskodni. 2007/87. szám 4.13.25 Éjszakai munkában részt vevõ minden munkavállalót kézilámpával kell ellátni. 4.13.26 A nyomócsövet és a zagyvezetékeket elmozdulást kizáró, szilárd alátétekre kell helyezni. A nyomás alatti csõvezetéket le kell horgonyozni. 4.13.27 A zagytéren nyomócsövet iszapos, vizes, homokos talaj esetén egyszerre 4 munkavállaló szállíthat. Ez esetben is 1 fõre legfeljebb 25 kg tömeg juthat. 4.13.28 Üzemben lévõ zagynyomócsövet (amelyben folyadékáramlás vagy dugulás miatti nyomás van) nem szabad megbontani. 4.14 Úszómûvel végzett munkák 4.14.01 Az úszómûvet a Hajózási Szabályzat, illetve a hajózási hatóság elõírásai szerint kell kialakítani. Az elkészült úszómûvet hatósági biztonsági vizsgára kell bemutatni, amely csak a hatóság üzemképességi bizonyítványa alapján állítható üzembe. 4.14.02 Különbözõ rendeltetésû úszómû (hajó-) terek szellõzõcsöveit összekötni nem szabad. 4.14.03 A térelhatároló szerkezetet olyan hangszigetelõ anyaggal kell ellátni, hogy a helyiségben mért zajszint 80 dB-nél nagyobb ne legyen. 4.14.04 Az úszómûvet a kezelõ- és a lakószemélyzet számára méretezett hûtõszekrénnyel és a külsõ térben elhelyezett, személyenként külön-külön zárható (legalább 40×40×60 cm-es) élelemtárolóval kell ellátni. 4.14.05 Petróleumlámpa világítást csak a vontatott hajón szabad használni. Csak biztonságosan felfüggesztett, szilárdan helyhez kötött, ütések ellen védett kivitelû, fémbõl készült és peremekkel ellátott lámpatestet szabad használni. 4.14.06 Úszómû (így pl. jégtörõ hajó) lakóterében a külhéj mentén fekvõhelyet elhelyezni tilos! A lakberendezéseket be kell építeni vagy rögzíteni kell. 4.14.07 Lakótérben az elektromos melegítõ stb. céljára szolgáló leágazásokat kapcsolóval kell ellátni, és a készülékek dugaszoló aljzatát csak jelzõlámpával szabad üzemeltetni. 4.14.08 A lakótereket megfelelõen el kell zárni a motortértõl. 4.14.09 Lakótérben kipufogó vagy egyéb gázt átvezetni, folyékony tüzelõanyagú melegítõ berendezéseket használni tilos! 4.14.10 Minden úszómûvön (hajón) ivóvíztartályt kell felszerelni. 4.14.11 A használati (tisztálkodási) vizet külön rendszerben kell vezetni. 4.14.12 Szabad vízbõl vett és szûrõágyon átvezetett használati vizet fertõtleníteni kell 4.14.13 A vízi jármûvek személyzetére és a hajón tartózkodók magatartására vonatkozó elõírásokat a Hajózási Szabályzat tartalmazza. A vízi jármûre beosztott, azon munkát végzõ munkavállalók vasalt vagy szöges talpú cipõt, továbbá papucsot nem használhatnak. Mezítelen lábbal dolgozni, tartózkodni és közlekedni nem szabad. 4.14.14 A hajók üzemeltetéséhez szükséges legkisebb létszámot a Hajózási Szabályzat, valamint a belvízi utakon közlekedõ úszó létesítmények hajózásra alkalmassága és

Source: https://magyarkozlony.hu/hivatalos-lapok/21a765f325dbbd4749c4a2b308f7876745217987/dokumentumok/db26a4b6b9bfe2527f3b564a51e81f0f0b5faedb/letoltes